Jelaskan Mula bukaning Sugriwa dari Sugriwa dalam bahasa jawa

Sawijining dina, Dewi Windradi utawa Dewi Indradi kang wektu iku wis kawengku ing priya, Resi Gotama, lan malah wis peputra barang, kanthi sesidheman  sapatemon karo Bathara Surya. Bathara Surya rumangsa marem marang Windradi anggoné caos leladhi, mula banjur kaparingan pusaka wujud cupu  jenengé Cupu Manik Astagina.  Cupu mau uga banjur diparingake Dewi Indradi   marang Anjani lan diwanti-wanti aja nganti kapriksan  sapa waé, luwih-luwih kapriksan Sang Resi Gotama. Nanging sawijiné dhina Guwarsa lan Guwarsi weruh cupu kang digawa aAnjani lan kepéngin duwé. Bocah telu mau banjur rebutan.

Mranggulangi kaanan mau, Resi Gotama banjur mbuwang cupu mau lan tumiba ing tlaga Sumala. Guwarsa lan Guwarsi nekad nyemplung tlaga, déné Anjani mung wani raup rai. Resi Gotama sepata yèn kelakuwan bocah telu mau kaya réwanda. Kocap mangkono, Guwarsa dalah Guwarsi dadi kebak wulu lan nduwé buntut kaya déné kethèk. Déné Anjani mung rainé sing wujud kethèk. Wiwit iku, Guwarsa banjur ganti jeneng Subali lan Guwarsi ngalih jeneng  dadi Sugriwa.